Karlović napreduje na Bronx Classic (13/8/03) - 2003-08-13
Na Cincinnati Mastersu - Hewitt, Kuerten, Srichaphan i Grosjean, gubitnici prvog kola
Ivo Karlović je odnio pobjedu u prvom kolu turnira Bronx Classic nad Ajunom Jonesom. Nakon prošlotjedne pobjede u Binghamptonu, Karlović, - trenutno rangiran na 121. mjesto ATP ljestvice -, željno očekuje kvalifikacijske susrete za posljednji Grand Slam sezone, U-S Open. Na turniru Cincinnati Masters, tromi Lleyton Hewitt pao je u tri seta kao žrtva boljeg reketa Xaviera Malissea. Nakon što je čitavu prošlu godinu bio na prvom mjestu ATP liste, Hewitt je sada skliznuo na šesto mjesto u svjetskom poretku. Četiri nositelja skupina izgubili su jučer svoje mečeve prvog kola. Najdramatičniji susret bio je onaj između Rogera Federera, - trenutno drugog u svjetskom poretku -, i kvalifikanta Scotta Drapera, koji nikad nije bio rangiran iznad 42. mjesta. Federer je, na koncu, preživio sedam meč lopti i provukao se u drugo kolo. Daljnji plasman su osigurali Juan Carlos Ferrero, Andy Roddick i Rainer Schuettler, dok su među gubitnicima Paradorn Srichaphan, Sebastien Grosjean i Gustavo Kuerten. A, kad već govorimo o svjetskom poretku, vrijedi spomenuti da je Kim Clijsters zamijenila Serenu Williams na čelu ženskog svjetskog poretka, postavši prva tenisačica koja se našla na prvom mjestu bez da je ikad pobijedila na jednom Grand Slam turniru. Serena Williams bila je prva tenisačica svijeta 57 uzastopnih tjedana.